Филүс Каһиров, Фирдүс Тямаев тамашачыларны кабатланмас очрашуга чакыра (ВИДЕО)

	Гадәттә, без җырчы, артистларны сәхнәдән, зәңгәр экраннардан күрәбез. Социаль челтәрләр аша аларның гадәти көн-күреше белән танышабыз. Кешенең күңелендә күренмәс изге теләкләр дә яши. 28 ноябрьдә Казанда Уникс залына җыелачак артистларны уртак хыял берләштерә. Алар тамашачыларны кабатланмас очрашуга чакыра.	 Алар — еллар буе җидти авыру белән көрәшүче балалар. Алар — гомер буе йөрәк сызлануына түзеп, сабыйларына сәламәтлек теләп дога кылучы әти-әниләр. Авыр сынау белән очрашкан гаиләләрнең хәлләрен җиңеләйтү өчен шәһәребездә Анжела Вавилова исемендәге Казан һосписы эшләп килә. Хәзерге вакытта анда 17 бала һәм 21 олы кеше тернәкләнә.   Һоспис килеп керүгә үзенең матурлыгы белән игътибарны җәлеп итә, җитәкчеләр өй аурасын булдырырга тырышкан. Авыру балалар һәм аларның әти-әниләре өчен монда бөтен уңайлыклар да бар. Дәваланучылар ял, массаж бүлмәләре, бассейн белән куллана. Биредә яшәү, ашау һәм дәвалану бушка, ата-аналар акча түләми. Әмма әлеге үзәкнең ярдәменә йөзләгән гаилә өмет итә, хәзерге бина барлык авыру кешеләрне үзенә сыйдыра алмый. Һосписның җитәкчесе Владимир Вавилов яңа үзәк ачу турында хыяллана. Моның өчен кимендә 200 млн.сум акча кирәк. Әлегә нибары 20 млн.сум җыелган.    
	---	
Матбугат.ру

	№ --- | 21.11.2017	


